Brüsszel, 10.01.2005

COM(2005) 3 végleges

2003/0198 COD

A BIZOTTSÁG KÖZLEMÉNYE az Európai Parlamentnek az EK-Szerződés 251. cikke (2) bekezdésének második albekezdésének megfelelően a Tanács közös álláspontját illetően

a tagállamok forgalmi engedélyek kiállításáért felelős szolgálatai Schengeni Információs Rendszerhez való hozzáférése vonatkozásában az 1985. június 14-i, a belső határellenőrzések fokozatos megszüntetését célzó Schengeni Megállapodás végrehajtásáról szóló egyezményt módosító európai parlamenti és tanácsi rendeletre irányuló javaslat elfogadásáról

2003/0198 COD

A BIZOTTSÁG KÖZLEMÉNYE az Európai Parlamentnek az EK-Szerződés 251. cikke (2) bekezdésének második albekezdésének megfelelően a Tanács közös álláspontját illetően

a tagállamok forgalmi engedélyek kiállításáért felelős szolgálatai Schengeni Információs Rendszerhez való hozzáférése vonatkozásában az 1985. június 14-i, a belső határellenőrzések fokozatos megszüntetését célzó Schengeni Megállapodás végrehajtásáról szóló egyezményt módosító európai parlamenti és tanácsi rendeletre irányuló javaslat elfogadásáról

HÁTTÉR

+++++ TABLE +++++

BEVEZETÉS

2003. szeptember 3-án a Bizottság benyújtotta a Tanácsnak a tagállamok forgalmi engedélyek kiállításáért felelős hatóságai és szolgálatai Schengeni Információs Rendszerhez való hozzáférésére vonatkozásában az 1985. június 14-i, a belső határellenőrzések fokozatos megszüntetését célzó Schengeni Megállapodás végrehajtásáról szóló egyezményt módosító európai parlamenti és tanácsi rendeletre irányuló javaslatát.

A Schengeni Megállapodás módosítására irányuló javaslat átfogó célja a tagállamok közötti együttműködés javítása és ennek eredményeképpen a belső piac megfelelő működésének elősegítése. A specifikus célok a következők: elsősorban hozzájárulás a közös közlekedési politika megvalósításához a tagállamok számára a gépjárművek újbóli nyilvántartásba vételét és a más tagállamokban kiállított forgalmi engedélyek kölcsönös elismerését elősegítő új eszköz teremtésével. Másodsorban a javaslat a schengeni acquis-nak az 1999/436/EK tanácsi rendelet[1] értelmében vett továbbfejlesztését jelenti, ugyanakkor határozott hozzájárulás a Schengeni Acquis fejlesztését célzó, a SIS funkcióinak bővítésére irányuló egyéb intézkedések sorozatához. Harmadsorban a javaslat hozzájárul a tamperei csúcson az Európai Tanács által megfogalmazott célok eléréséhez, különösen az Elnökségi Következtetések „A közösségi szintű bűnüldozés” című C szakaszának „A bűnüldözési együttműködés fokozása” című IX. fejezete 43. pontjában említett cél tekintetében: „A tagállamok hatóságai közötti együttműködés nyújtotta lehetőségeket a lehető legjobban kell kimeríteni a határokon átnyúló bűncselekmények elleni küzdelemben.”

M ÓDOSÍTÁSOK

A Parlament 2004. április 1-én küldte meg véleményét, amely 10 módosítást[2] tartalmaz:

Valamennyi, a Parlament által javasolt és a Bizottság által támogatott módosítást (1., 2., 3., 5., 6., és 7. számú módosítások) bevezették a szövegbe. A 8. számú módosítás is a közös álláspont részét képezi.

A Bizottság által nem támogathatónak minősített többi módosítás (4., 10. és 11. számú módosítás) nem képezi a közös álláspont részét, mivel a jelenlegi rendelettervezet nem biztosítja ezen előírások számára a megfelelő és elégséges jogi hátteret.

A Tanács által javasolt további módosításokat a Bizottság elfogadja, nevezetesen a „vagy érvénytelenített” módosítás bevezetését a (6), (7) és (15) preambulumbekezdésekbe; a „vagy érvénytelenített” módosítás bevezetését az 1. cikkbe és a 102a cikk (1) bekezdése c) pontjába; az ”és azoknak a szolgálatok részére történő továbbítása” módosítás bevezetését az 1. cikkbe, a 102a cikk 2) bekezdésébe; és a 2. cikk (3), (4), és (5) bekezdéseibe.

KÖVETKEZTETÉSEK

A Tanács a közös álláspontot 2004. december 22-én tartott ülésén egyhangúlag fogadta el . A Bizottság támogatja a közös álláspontot.

[1] A Tanács 1999. május 20-i határozata az Európai Közösséget létrehozó szerződés és az Európai Unióról szóló szerződés vonatkozó rendelkezéseinek megfelelően a schengeni vívmányokat alkotó valamennyi rendelkezés, illetve határozat jogalapjának meghatározásáról HL L 176., 1999.7.10 17-30. o.

[2] A parlamenti első olvasat eredménye a következő dokumentumban található: 7965/04 CODEC 485 SIRIS 49 COMIX 231